**HSF System SK stavia nový obchodný dom v Považskej Bystrici**

Považská Bystrica, 31. marca 2025 – **Obyvatelia Považskej Bystrice sa môžu tešiť na nové obchodné centrum, ktoré rozšíri ponuku nákupov, služieb aj gastronómie. Stavebná spoločnosť HSF System SK, súčasť investičnej skupiny PURPOSIA Group, začala jeho výstavbu v spolupráci s investorom Firmbox. Dokončenie centra v hodnote 1,68 mil. eur je naplánované na september 2025.**

Moderné nákupné centrum vyrastie v blízkosti supermarketu Tesco a poskytne priestory pre široké spektrum nájomcov. *„Vytvoríme miesto, kde si ľudia pohodlne nakúpia, vybavia potrebné služby a vychutnajú si dobré jedlo. V projekte kladieme dôraz na funkčnosť, moderný dizajn a jednoduchú dostupnosť. Vďaka výbornej polohe bude centrum ľahko prístupné nielen pre obyvateľov mesta, ale aj pre návštevníkov z okolitých obcí,“* hovorí **Tomáš Kosa, riaditeľ stavebnej skupiny HSF System SK.**

Obchodný dom je navrhnutý ako kompaktný objekt s jednotným nosným systémom, spoločnou strechou a fasádou, pričom umožní individuálny prevádzkový režim jednotlivých obchodných jednotiek. Celková zastavaná plocha dosiahne 1 501 m², úžitková plocha bude 2 376 m².

Nosnú konštrukciu tvorí železobetónový prefabrikovaný skelet, fasáda bude zložená zo sendvičových panelov a vstupné portály obchodných jednotiek doplnia presklené plochy s markízami, ktoré zabezpečia dostatok prirodzeného svetla. Na hornej časti fasády sa počíta s oceľovými konštrukciami na logá nájomcov, čím sa zvýši viditeľnosť jednotlivých prevádzok.

Projekt zahŕňa 48 nových parkovacích miest. Územie obchodného domu je napojené na existujúcu infraštruktúru prostredníctvom komunikácií a chodníkov v areáli supermarketu Tesco. Zásobovanie obchodných jednotiek bude prebiehať prostredníctvom obslužnej komunikácie v zadnej časti budovy, čo minimalizuje dopravné zaťaženie pre zákazníkov.

------------------------------------------------------------------------------------------------------------------------------------------------------

**Stavebná skupina HSF System**

Medzinárodnú stavebnú skupinu HSF System z investičnej skupiny Purposia Group tvorí česká stavebná spoločnosť HSF System (založená v roku 2002) so sídlom v Ostrave, slovenská stavebná spoločnosť HSF System SK (založená v roku 2010) so sídlom v Žiline a rakúska stavebná spoločnosť HSF System AT so sídlom v Enzesfelde (založená v roku 2024). Stavebná skupina HSF System má ďalšie pobočky v Prahe, Brne, Plzni, Bratislave, Prešove a Nitre. Zameriava sa na generálne dodávky stavieb, projektové a inžinierske práce a kompletné strešné a obvodové plášte objektov vrátane ich rekonštrukcií.

Spoločnosť **HSF System SK** sa opakovane umiestnila medzi poprednými stavebnými spoločnosťami na Slovensku v rebríčkoch TREND Top 100 a Eurostav, získala ocenenie ASB GALA 2024 v hlasovaní verejnosti a ocenenie Slovakia Best Managed Companies pre najlepšie riadené slovenské súkromné spoločnosti. Riaditeľ HSF System SK Tomáš Kosa sa dostal medzi šesť finalistov prestížneho ocenenia EY Podnikateľ roka 2022 na Slovensku. Viac na [www.hsfsystem.sk](http://www.hsfsystem.sk).

Stavebná spoločnosť **HSF System** získala absolútne víťazstvo v Národnej cene ČR za spoločenskú zodpovednosť a udržateľný rozvoj v kategórii súkromný sektor za rok 2023, prestížnu Národnú cenu kvality Českej republiky, program Excelencia 2024, je držiteľom Ceny hejtmana MS kraja za spoločenskú zodpovednosť za rok 2022 a 2020 v kategórii firiem do 250 zamestnancov a získala ocenenie Czech Best Managed Companies v rokoch 2023 a 2024. V hodnotení Nadácie pre rozvoj architektúry a stavebníctva RABF 2019–2023 sa spoločnosť HSF System umiestnila na 7. mieste z 1496 hodnotených stavebných firiem v ČR. HSF System získala aj prestížny titul Stavba roka 2020. Generálny riaditeľ spoločnosti Jan Hasík je držiteľom ocenenia EY Podnikateľ roka 2016 a 2023 Moravskosliezskeho kraja. Viac na [www.hsfsystem.cz](http://www.hsfsystem.cz).

**Purposia Group**

Purposia Group je jedna z popredných európskych investičných skupín s českými koreňmi, ktorá v roku 2023 vznikla ako holdingová štruktúra okolo svojich stavebných firiem HSF System v Česku a na Slovensku a ďalších spoločností, prevažne z oblasti stavebníctva. História firiem tvoriacich holding Purposia Group siaha do roku 2002, keď ich hlavnou špecializáciou bolo kompletné strešné a fasádne opláštenie. Následne došlo k rozšíreniu aktivít na generálne dodávky stavieb.

Skupina sa dnes zaoberá celým životným cyklom stavebných projektov – od návrhu a developmentu, cez samotnú výstavbu až po správu nehnuteľností. Do holdingu v súčasnosti patrí celkovo 42 firiem s ročnými tržbami viac ako 4 miliardy korún. Medzi dcérske firmy, okrem spomínanej skupiny HSF System v Česku, na Slovensku a najnovšie aj v Rakúsku, patria aj spoločnosti z developerskej skupiny ANTRACIT, ďalej SK Facility, Pruniwerk, floorING, PREFA ONV, Bezecný a Foredeck. Purposia Group pôsobí celkovo v 10 krajinách Európy. Viac o Purposia Group na [www.purposia.eu](http://www.purposia.eu)

-------------------------------------------------------------------------------------------------------------------------------------------------------

**Kontakt pre médiá:**

Lukáš Klapil, Crest Communications Ostrava, Mob.: +420 603 824 194, E-mail: klapil@crestmorava.cz